KTC พุ่งแรงกว่า 9% ทุบสถิติ “ออลไทม์ไฮ” โบรกฯแนะเก็งกำไร กำไรโตแกร่ง
KTC พุ่งแรงกว่า 9% ทุบสถิติ "ออลไทม์ไฮ" โบรกฯแนะเก็งกำไร ชี้กำไรโตแกร่ง โดย ณ เวลา 14.53 น. ราคาอยู่ที่ระดับ 284 บาท บวก 24 บาท หรือ 9.23% สูงสุดที่ 285 บาท ต่ำสุดที่ 261 บาท ด้วยมูลค่าซื้อขาย 659.97 ล้านบาท
16 ก.พ. 2561

ผู้สื่อข่าวรายงานว่า หุ้นบริษัท บัตรกรุงไทย จำกัด (มหาชน) หรือ KTC ณ เวลา 14.53 น. ราคาอยู่ที่ระดับ 284 บาท บวก 24 บาท หรือ 9.23% สูงสุดที่ 285 บาท ต่ำสุดที่ 261 บาท ด้วยมูลค่าซื้อขาย 659.97 ล้านบาท ทั้งนี้ราคาหุ้นปรับตัวสูงสุดนับตั้งแต่เข้าจดทะเบียนในตลาดหลักทรัพย์ (SET) เมื่อวันที่ 28 ต.ค.2545

ด้าน บล.อาร์เอชบี ระบุในบทวิเคราะห์ (12 ก.พ.) แนะนำ “เก็งกำไร” KTC ชี้สินเชื่อบัตรเครดิตเข้าตา แม้จำนวนผู้ถือบัตรลดลง แต่ศักยภาพทำกำไรเพิ่มขึ้น